****

חטיבת הביניים ע"ש יצחק רבין

 **חינוך איכותי בגישה אישית**

***תקנון ביה"ס***

***תשע"ה***

***חטה"ב ע"ש רבין***

# תקנון בית הספר

 זכויות וחובות הנן אבני היסוד לקיום כל ארגון בחברה המודרנית.

* **מטרת התקנון** להשתית את חיי בית הספר כמו בכל חברה – על כללים מחייבים של

 חובות וזכויות. לשמור על אקלים חיובי ומוגנות לתלמידים. ליצור שפה אחידה ומשותפת בין

 באי ביה"ס.

* **יישום התקנון** נועד לסייע לתלמידים ולמורים להעלות את רמת ההישגים הלימודיים והחינוכיים ולקיים אוירה נאותה בבית הספר.
* הנך מתבקש לקרוא בעיון את התקנון, לשתף את הוריך בידיעת התקנות הכלולות בו, להבין חשיבותו, תרומתו לארגון חיי החברה בביה"ס ולשיפור איכות הלמידה במוסד חינוכי זה.
* יש לציין כי התקנון נכתב בשיתוף מורים ותלמידים.
* בתום קריאת התקנון על התלמיד ועל ההורים לחתום על הספח המופיע בסופו.

**מטרת החינוך (מתוך חוק חינוך ממלכתי תשי"ג – 1953 סעיף ב')**

###  " מטרת החינוך להשתית את החינוך במדינה על ערכי תרבות ישראל, הישגי המדע, אהבת

 המולדת, נאמנות למדינת ישראל ולעם ישראל… על שאיפה לחברה הבנויה על חירות,

 שוויון, סובלנות, עזרה הדדית ואהבת הבריות".

 " לשם הכוונת החינוך להשגת מטרות אלה, מוטל על ביה"ס לחנך את התלמיד מראשית

 כניסתו לביה"ס, לחיות בחברה שיש לה חוקים וסדרים.

 התלמיד ילמד מהם חובותיו כלפי הזולת, וכלפי עצמו. התלמיד ילמד לדעת שדווקא חירות,

 שוויון וסובלנות, יכולים לבוא לידי ביטוי מרבי בחברה שיש לה חוקים ברורים ומובהרים

 לכל".

**בית הספר על כל מבניו, חצרותיו ומסדרונותיו – הוא מקום בו הנך מבלה**

**זמן רב משעות היממה שלך.**

 **הנהלת ביה"ס , בשיתוף מורים ותלמידים, השקיעה מאמץ רב כדי**

 **לייפות אותו ולשוות לו צורה אסתטית ונעימה.**

**אתה נדרש להיות שותף במאמץ – על מנת שבית ספרנו**

**יהיה יפה, נקי ושלם!**

# זכויות התלמיד

1. **זכותו של התלמיד** לאוזן קשבת לבעיותיו ומשאלותיו מצד כל סגל ביה"ס.
2. **זכותו של התלמיד** לפנות לכל מורה בצורה מנומסת ועל המורה להתייחס לפנייתו בכובד ראש ולהשיב לו תשובה הולמת.
3. **זכותו של התלמיד** לקבל הסבר מפורט מהמורה – מהי תכנית הלימודים ודרישות המקצוע.
4. **זכותו של התלמיד** לדעת מהו החומר שייכלל בבחינה, מבנה הבחינה ודרך הערכתה.
5. **זכותו של התלמיד** שמספר המבחנים בשבוע לא יעלה על שלושה. (אין בחנים נכללים בתקנה זו).
6. **זכותו של התלמיד** שלא יינתנו שני מבחנים באותו יום.
7. **זכותו של התלמיד** לקבל חזרה את מבחניו, כשהם מתוקנים ומוערכים, תוך שבועיים.
8. **זכותו של התלמיד** לערער על ציון מחצית, ציון שנתי ועל החלטת המועצה הפדגוגית. את ערעורו יגיש בכתב למורה המקצועי.
9. **זכותו של התלמיד** לשוחח עם מחנך/ת כיתתו, מורה, יועצת, אחות, חבר הנהלה, מנהלת – תוך תיאום מראש.
10. **זכותו של התלמיד** לפנות למחנך הכיתה ולאחר מכן למרכז/ת השכבה, לסגנית המנהלת **ולבסוף למנהלת ביה"ס,** אם לדעתו עניינו לא טופל כיאות.
11. **זכותו של התלמיד** להשתמש במתקני ביה"ס: ספריה, מעבדה, מגרשי ספורט וכ"ו, אך עליו להתנהג כמקובל.
12. **זכותו של התלמיד** להשתתף בפעילויות השונות של ביה"ס כגון: אירועי ספורט, מסיבות, טקסים, טיולים והצגות, אך עליו להתנהג כמקובל.
13. **זכותו של התלמיד** לשמור על פרטיותו וכבודו כאדם:
* **מורה לא יעיר הערות אישיות הפוגעות בתלמיד קבל עם ועדה .**
* **מורה לא יקרא לתלמיד בכינויים כלשהם, למעט שמו, אלא בהסכמת התלמיד.**
* **מורה לא יכריז בקול רם ציון של תלמיד, אלא בהסכמתו** **של התלמיד.**

# חובות התלמיד

**1. התלמיד בא לביה"ס על מנת ללמוד**, וחייב למלא את הנדרש בכל מקצוע.

**2. התלמיד חייב** בהתנהגות הולמת, תרבותית ומנומסת בשיעורים, בהפסקות ובכל פעילות בית

**** ספרית.

3. אין לפתור בעיות בין תלמידים באלימות פיסית ו/או מילולית.

4. **התלמיד חייב** בשמירת כבודם של המורים ועובדי ביה"ס.

נהלי ביה"ס

5. **התלמיד חייב** בשמירת כבודם של התלמידים האחרים.

6. התלמיד חייב בשמירת **נהלי בית הספר** .

7. התלמיד חייב בהתנהגות **מנומסת** ותרבותית כלפי מורי ביה"ס, ההנהלה והעובדים.

**א. כניסה ויציאה מביה"ס:**

1. על התלמידים להגיע לבית הספר 10 דקות לפני תחילת השיעור .
2. הכניסה והיציאה מביה"ס – אך ורק דרך שער הכניסה.
3. מייד עם השמע הצלצול, חייב התלמיד להימצא בכיתה, במקומו, כשהספרים, המחברות ושאר אביזרי הלימוד על שולחנו. עם כניסת המורה, מברכים התלמידים את המורה בקימה בלבד, ויושבים לאחר ברכת המורה. אין לקום עם כניסת אדם מן החוץ, פרט למנהלת ביה"ס או למפקח.
4. אין לעזוב את ביה"ס – בכל מקרה – ללא אישור. אין לעזוב את שטח ביה"ס בזמן הלימודים, אלא ברשות ההנהלה, מחנך הכיתה, או המורה של השיעור הבא. חובה לקבל אישור בכתב ממזכירות ביה"ס.
5. תלמיד המבקש להשתחרר מטעמים רפואיים, או אחרים – יפנה למחנך/ת הכיתה או למזכירות.
6. תלמיד שנעדר מהלימודים עד חמישה ימים, יצדיק את היעדרותו במכתב מההורים – אותו יציג בפני מחנך/ת הכיתה. מעל חמישה ימים – באישור רפואי מוסמך.
7. תלמיד המבקש להיעדר מביה"ס עקב סיבות משפחתיות, חייב להביא בקשה בכתב מההורים למחנך/ת.
8. **שחרור תלמיד מביה"ס ע"י ההורים יעשה רק ע"י אישור בכתב במכתב או בשליחת פקס לביה"ס. מספר פקס ביה"ס : 8742244.**
9. איננו מאשרים יציאת תלמידים לחופשה ובילוי עם משפחתם או נסיעה לחו"ל על חשבון לימודים. במקרים יוצאי דופן יש לקבל אישור ממשרד החינוך בחיפה.
10. עם השמע הצלצול לסיום השיעור, יישארו התלמידים במקומותיהם ויצאו בשקט ובצורה מסודרת רק על פי הוראות המורה.
11. בתום כל שיעור על התלמיד להכניס חפציו לתיק, לסוגרו, ולהיות אחראי לחפציו.
12. בבית הספר - טלפון ציבורי לשימוש התלמידים. התלמידים מתבקשים להצטייד בטלכארד או שיחות גוביינא במידת הצורך. **שיחות טלפון מהמזכירות יערכו במקרי חירום בלבד!**
13. **טלפון נייד -** בזמן השיעורים הטלפון הניידימצא כבוי בתוך התיק של התלמיד. חל איסור מוחלט על הוצאתו מהתיק בזמן השיעורים!! הנהלת ביה"ס אינה אחראית על אובדן או נזק שיגרמו למכשיר. אין להטעין את המכשיר הנייד בתחום ביה"ס (מסיבות בריאותיות ובטיחותיות).

**ב. חיי היום-יום בכיתה ובביה"ס.**

1. מתוך מגמה ***לשמור על אוירה נעימה*** בבית הספר, יעשו התלמידים והמורים למניעת פגיעה כלשהי בכבודו של הזולת.
2. תלמידי בית הספר ***יקפידו על תרבות דיבור,*** הימנעות מקללות, הימנעות מהעלבת הזולת והימנעות מאלימות פיסית או מילולית.
3. כל תלמיד אחראי ***לניקיון הכסא והשולחן*** שבהם הוא משתמש ולשלמותם. כמו כן אחראי התלמיד לניקיון הסביבה הקרובה למקום ישיבתו.
4. ***חל איסור*** מוחלט על התלמידים ***לעשן*** בתחומי בית הספר. תלמיד שייתפס – יושעה מהלימודים ולהוריו תימסר הודעה על כך.
5. הודעות על שינויים במערכת מתקבלות ע"י מזכירות ביה"ס, המחנכות ורכזת השכבה בלבד. ***הודעות מראש – יפורסמו על לוח המודעות בביה"ס ובאתר ביה"ס באינטרנט***. חובת התלמיד לעקוב אחרי ההודעות הן בביה"ס והן בביתו דרך אתר ביה"ס. התלמיד יתעדכן באתר טרם יציאתו ליום הלימודים.
6. **חל איסור מוחלט להיכנס למזכירות או לחדר מורים אלא בהזמנת מורים בלבד!**
7. **בזמן השיעור אסור לצאת מכיתה.** בזמן שיעור אין להסתובב במסדרונות או בחצר ביה"ס תלמיד חייב להימצא רק בכיתה**.**
8. בתום הלימודים כל תלמיד חייב להרים את כיסאו!

**ג. הפסקות**

1. התלמידים מתבקשים ***לצאת לחצר*** בזמן ההפסקות.
2. מותר להישאר בכיתה בתנאי שעוסקים בענייני למידה בלבד, היינו: קריאה, כתיבה וכד' ולא גורמים נזק לכיתה.
3. ***אין לרוץ*** או לשחק בכדור ***במסדרונות ובמדרגות*** ביה"ס.
4. התלמידים חייבים ***להישמע להוראות המורה*** התורן.
5. ***אין לעזוב*** את חצר ביה"ס בהפסקות, אלא באישור ההנהלה.
6. ***כל משחק המסכן את שלום התלמידים – אסור בהחלט!***
7. ***במידה וראית או היית מעורב באירוע חריג בזמן ההפסקה, חובה עליך לדווח מיידית למורה התורנית.***

**ד. השאלת ספרי לימוד לתלמיד**

תלמידים ששילמו "אגרת השאלה" מקבלים ספרים וחוברות בהשאלה מאורגנת מביה"ס.

 **חל איסור** מוחלט על כתיבה בתוך הספרים. הכתיבה תהיה מותרת בתוך חוברות לפי הנחיות

 המורים. חובה לעטוף את הספרים בניילון שקוף.

**תלמיד שישחית או יאבד ספר- יצטרך לרכוש**

**ספר מכספו הפרטי.**

**ה. הופעה ותלבושת - בבית הספר נהוגה תלבושת אחידה**

**בקיץ:** חולצת T קצרה במגוון צבעים הנושאת את סמל ביה"ס –מודפס ומוטבע על החולצה.

 מכנסיים בצבע אחיד כהה, מכל בד - ארוכים או מכנסיים עד גובה הברך.

**בחורף:** סווטשירט בכל הצבעים **עם סמל ביה"ס. מודפס ומוטבע על הסווטשירט.**

**סמל ביה"ס צריך להיות גלוי לעין.**

**ספורט בקיץ**: חולצת T בצבע צהוב או כחול עם סמל מודפס.

 מכנסי ספורט בצבע כהה ללא הדפסים (לא צבע ג'ינס). מכנס קצר חייב להגיע עד הברך.

**ספורט בחורף:** חולצת סווטשירט של ביה"ס ומכנסי טרנינג .

- מכנסי ספורט ללא רוכסן וכפתור ומבלי אפשרות לחגורה.

- נעלי ספורט סגורות ללא עקבים גבוהים (כדוגמת פלטפורמה)

- אין להתאמן עם תכשיטים גדולים שיכולים להוות סכנה במהלך השיעור.

- חל איסור מוחלט על לעיסת מסטיק במהלך שיעור ספורט.

- חובה על התלמידים להשתתף בכל השיעורים.

- רצוי להביא חולצה נוספת ולהחליפה אחרי השיעור.

- חובה על בעלי שיער ארוך לאסוף אותו לפני השיעור.

**יש להגיע לביה"ס בהופעה מכובדת והולמת**. בנושא זה, נדרשנו "לקבל" חלק מתכתיבי האופנה, אך יחד עם זאת…..

* **אין להגיע** לביה"ס בחולצות גזורות במיוחד, שאינן צנועות ובמחשופים עמוקים ופרובוקטיביים.
* **אין להגיע** לביה"ס **בחולצות "בטן".**
* **אין להגיע** בחולצות **מודפסות כלשהן**.
* **אין להגיע** **בתספורות חריגות ובצבעי שיער חריגים**.
* **אין** לבוא עם פירסינג לביה"ס.
* **אין** לבוא לביה"ס בכפכפים.

**. אין להשמיע מוסיקה במסדרונות ביה"ס.**

1. **בחינות וציונים**
2. בחינות ובחנים
3. על בחינה מודיעים מראש והיא מופיעה בלוח הבחינות ומכילה חומר של מחצית או חלק ממנה או של פרק לימוד.
4. אין לקבוע יותר משלוש בחינות בשבוע ולא שתיים באותו יום.
5. לוח הבחינות נקבע ע"י ההנהלה ונמסר לתלמידים. סיים תלמיד לכתוב בחינתו - יישאר בכיתה עד הצלצול (יכול לעסוק במקצוע אחר). אין לצאת החוצה!
6. היעדרות מבחינה
7. נעדר תלמיד מבחינה מסיבה בלתי מוצדקת – יחשב לו המבחן כשלילי (40) וישתקלל בממוצע.
8. נעדר מסיבה מוצדקת (מחלה באישור רופא ,פעילות בית ספרית מאושרת ע"י צוות ביה"ס) – חייב המורה לבחון אותו במועד ב'.
9. שבוע לפני מועד ב' על התלמיד למלא טופס בקשה להבחן במועד ב'. התלמיד יידרש להחתים את המורה המקצועי ואת רכזת השכבה על הטופס ולקבל את אישורן.
10. **בחנים**
11. ללא הודעה מראש לתלמידים.
12. מקיף לכל היותר חומר לימוד של שני שיעורים קודמים ו/או הכנת שיעורים לשיעור חדש.
13. מותרים שני בחנים ביום וביום של מבחן מותר בחן אחד.
14. **העתקה במבחן/בוחן**

 תלמיד שייתפס במהלך בחינה כשברשותו חומר לימודי הקשור לנושא הבחינה ו/או

 ייעזר או יעזור לחבר בכיתה, תפסל בחינתו, יחשב לו המבחן ציון 40, לא יהיה זכאי

 למועד ב', ירשם מכתב לתיקו האישי, בתעודה תצוין הערה "העתיק במבחן" וירד לו

 ציון בהתנהגות.

1. **ציונים**

במתן ציון – המורה מביא בחשבון את המבחנים, הבחנים, עבודות, הכנת שיעורי בית, השתתפות בכיתה ויחס למקצוע.

1. **זכות ערעור על ציונים**

 נוכח התלמיד שיש סיבה סבירה, רשאי לערער על ציונו:

1. רק לאחר תיקון הבחינה בכיתה.
2. את הערעור יש להגיש למורה המקצוע.

**ז. שונות**

1. אופניים
2. אין לנסוע באופניים בחצר ביה"ס או במסדרונות
3. חניית אופניים רק במתקן האופניים.
4. יש לנעול את האופניים במנעול.
5. מומלץ שלא לבוא לביה"ס עם אופנים יקרים.
6. בית הספר **אינו אחראי** על אופני התלמידים והם בתחום אחריותם הבלעדית של התלמידים.

 ב. בריאות

 \* אין אחות בביה"ס.

 יש להימנע מלשלוח תלמידים חולים לביה"ס.

ג. כרטיס תלמיד

 על כל שינוי כתובת או טלפון, יש לדווח מיד למזכירות.

**ח. שמירת רכוש אישי**

 1. ביה"ס אינו אחראי לחפצים אישיים והם בתחום אחריותו הבלעדית של

 התלמיד ( פלאפונים,מחשבים ניידים, וכו').

 2. אין להשאיר כסף או כרטיסיית אוטובוס או חפצים יקרים ללא השגחה.

1. **הוראות ביטחון ובטיחות**
2. אסור לצאת מביה"ס בזמן ההפסקות.
3. אין לשהות מחוץ לשער ביה"ס, לא בתחילת היום ולא בסופו.
4. בכל מקרה יש להימנע מהתקהלויות (גם נוכח תקרית בית ספרית כלשהי).

 אין לצאת מהכיתות ללא רשות ואין לרוץ למקום האירוע. התקהלויות תלמידים מקשות

 על הטיפול מטעם ההנהלה.

1. אין לרוץ במדרגות. יש לרדת ולעלות בזהירות.
2. הכניסה לביה"ס הינה דרך השערים בלבד. במידה והשער סגור (השומר בסריקה בת 5-10 דקות) יש להמתין בסבלנות.
3. חל איסור לטפס על גדרות ושערי ביה"ס.
4. אין לשבת על אדני החלונות או מעקות גבוהים.
5. יש לדווח להנהלה על כל בעיית בטיחות שמאובחנת בשטח.
6. אין לגעת בגלאי העשן ובמטפי הכיבוי- הם נועדו לביטחוננו.
7. בזמן חירום אין לעזוב את הכיתה ויש לפעול אך ורק על פי הנחיות ההנהלה.
8. יש לפקוח עין ולדווח מיד על חפץ חשוד, אדם חשוד או מכונית חשודה.
9. יש להיכנס לכיתה מיד עם הישמע הצלצול.
10. חל איסור מוחלט להסתובב במסדרונות בשעות הלימודים.

**כללי חצייה**

1. בוחרים את המקום הבטוח ביותר לחצייה.
2. עוצרים צעד או שניים לפני שפת המדרכה.
3. מביטים לכל הכיוונים.
4. מקשיבים לקולות התנועה

**אם הכביש פנוי:**

1. חוצים בקו ישר ובהליכה מהירה.
2. ממשיכים להסתכל לצדדים בזמן החצייה.

**תלמיד יקר!**

**ביטחונך חשוב לנו – אנא שמור על עצמך.**

**השתתפות במסע ופעילויות של"ח**

\* תוכנית הלימודים בשל"ח ( שדה, לאום חברה) משלבת לימודים בכיתה עם סיורים בשטח.

כל כיתה לומדת לפחות שעה שבועית אחת בבית הספר ויוצאת מידי כמה שבועות לימי

שדה משימתיים בהם מסיירים באתרים ומסלולי סיור שונים ברחבי ישראל.

כמו כן מתקיים מסע של"ח בן 3 ימים.

* במסגרת אותם ימי מסע התלמידים לומדים להכיר את הארץ בדרך חוויתית, כמו כן, הם לומדים להכיר אחד את השני שלא במסגרת הפורמאלית של ביה"ס וכך גם המורים. הכרות זו תורמת רבות לגיבוש החברתי, הכיתתי וגם השכבתי.
* היציאה לימי שדה הינה חלק מתוכנית הלימודים **המחייבת** כל תלמיד, אין התלמיד רשאי לבחור שלא לצאת ליום שדה!
1. **קריטריונים ליציאה למסע שנתי:**
* **תלמיד יורשה להשתתף במסע בתנאי ש:**
	+ יפגין נוכחות מלאה בשיעורי של"ח וימי שדה.
	+ יתנהג בהתאם לכללים הנהוגים בביה"ס בהתאמה לחוזר מנכ"ל משרד החינוך.
	+ יקבל מרות מאנשי הצוות החינוכי.
	+ לא תתאפשר יציאת תלמידים שציונם בהתנהגות טעון שיפור או לקוי.
	+ בכל מקרה שתלמיד לא עמד בקריטריונים תתכנס ועדה שתדון בעניינו.

באותם סיורים נדרשת מכל תלמיד משמעת עצמית וקבלת מרות של הצוות החינוכי והמש"צים.

מדרג התגובות להתנהגויות בלתי רצויות בבית הספר

|  |  |  |
| --- | --- | --- |
|  | **ההתנהגות** | **מדרג התגובות** |
| אלימות מילולית | שימוש במילת גנאי כלפי תלמיד/ה (כנורמה ולא במטרה לפגוע) | בשיעור או בהפסקה, המורה יסב את תשומת הלב של התלמיד למילה זו ויבקש ממנו להימנע מלומר זאת בשנית |
| שימוש חוזר במילות גנאי / קללות | **א**.הערה במחשב ביומנט |
| **ב**. שיחה : מחנכת- תלמיד |
| **ג**. יידוע ההורים, רישום בתיק האישי. |
| קללה של תלמיד כלפי המורה | **א**. שיחה מורה תלמיד. יידוע מחנכת, רכזת והורים. התלמיד יתנצל באותו הפורום שבו קרה האירוע. |
| **ב**.השעיה מהשיעור בתחומי בית הספר. |
| התחצפות למורה | **א**. שיחת מורה תלמיד, יידוע מחנכת רכזת והורים. התלמיד יתנצל באותו הפורום שבו קרה האירוע. |
| **ב**. השעיה מהשיעור בתחומי בית הספר. |
| הפרעה במהלך שיעור | כל מעשה שגורם לפגיעה במהלך התקין של השיעור יחשב כהפרעה . | 1. שיחה אישית של המורה המקצועי עם התלמיד.
 |
| 1. שיחה של המחנכת יידוע ההורים (טלפונית + מכתב).
 |
| 1. שיחה עם היועצת.
 |
| 1. הזמנת הורים
 |
| 1. מעקב שבועי – ההורה מתקשר למורה כדי לקבל דיווח שבועי על התנהגות התלמיד
 |
| 1. השעיה – בתחומי בית הספר.
 |
| 1. הורדת ציון בהתנהגות
 |

|  |  |  |
| --- | --- | --- |
|  | **ההתנהגות** | **מדרג התגובות** |
| אלימות פיסית | הפעלת כוח במזיד העלולה לסכן את בריאותם ושלומם של התלמידים.דוגמאות: מכות,חניקה, דחיפה, הפלה,משחקים מסוכנים וכו' | 1. בירור המקרה עם כל המעורבים-מורה שנכח/ה בשטח, מחנך/ת ורכזת שכבה.
 |
| 1. רישום בתיק אישי
 |
| 1. יידוע ההורים
 |
| 1. שיחות בכיתות בעקבות המקרה והסקת מסקנות
 |
| פגיעה ברכוש ביה"ס ו / או ברכוש חבר  | 1. בירור המקרה-אזהרה + פיצוי ופעולה מתקנת+רישום בתיק האישי.
 |
| 1. יידוע ההורים. בהתאם לחומרת המעשה
 |
| התנהגות לא זהירה העלולה לפגוע ולסכן את התלמיד עצמו או את הזולת. דוגמאות: ריצה בפרוזדור, טריקת דלתות, ישיבה על אדן החלון, התקהלות וכו. | 1. שיחת הבהרה על חומרת המעשה והשלכותיו אזהרה לבל ישנה המקרה.
 |
| 1. השעיה מלימודים במקרה של פגיעה בזולת, יידוע ההורים.
 |
| 1. רישום בתיק האישי
 |

|  |  |  |
| --- | --- | --- |
|  | **ההתנהגות** | **מדרג התגובות** |
| אי ציות להוראות | אי ציות להוראות | 1. 1- שיחת בירור עם התלמיד

2- התנצלות ועשייה מתקנת,  מטלה חינוכית |
| 1. שיחה/זימון הורים
 |
| 1. השעיה בתוך ביה"ס
 |
| 1. מניעת השתתפות בטיול / פעילויות  עתידיות
 |
| שוטטות; היעדרות משיעור | תלמיד/ה שנמצא מסתובב בשטח ביה"ס בזמן שיעור . | 1. יוכנס בחזרה לכיתתו ע"י המורה /רכז וכו,שמצא אותו
 |
| 1. שיחת בירור-תלמיד מורה מקצועי ומחנכ/ת/רכזת. וכו יישאר התלמיד עד השעה 15:00 בביה"ס ביידוע המשפחה.
 |
| 1. שיחה של מחנכת עם ההורים.
 |
| 1. פנייה לקצין ביקור סדיר.
 |
| שימוש בטכנולוגיה אישית בביה"ס. (בטלפונים ניידים,במצלמות, ב"אייפודים" וכו') | כל שימוש בטכנולוגיה אישית בכלל ובטלפון נייד בפרט במהלך השיעור ובזמן בחינות ובטקסים אסור בהחלט. יש להשאיר את המכשיר בתיק כשהוא במצב סגור וכבוי.אין להציבו בשום מקרה על השולחן בכיתה. השימוש במכשיר,במהלך שיעור, במהלך פעילות מחוץ לבית הספר ייעשה בהתאם להוראות הצוות.\* צילום בזמן שיעור באמצעות  הטלפון הנייד אסור בהחלט.  צילום במהלך פעילות מחוץ  לבית הספר ייעשה שלא יפגע  בכבודו של המצולם ובצנעת  הפרט שלו. | **א**.לקיחת המכשיר ע"י המורה והחזרתו לאחר שיחת אזהרה בסוף השיעור. |
| 1. לקיחת המכשיר ע"י המורה והחזרתו בסוף היום.**(המכשיר יישמר בכספת ביה"ס).**

לא לפני השעה 15:**00.** |
| **ג**. לקיחת המכשיר והפקדתו בכספת. החזרת המכשיר לידי ההורים בלבד ביום  שלמחרת. הודעה טלפונית על כך תמסר להורים**.** |
| איחורים | אי הגעה לבית הספר בזמן ו/או אי כניסה לשיעור מיד בתום ההפסקה.* יש לציין שדלת ביה"ס ננעלת בתחילת השיעורים הראשון,השלישי והחמישי, ותלמיד מאחר לא מורשה להיכנס לכיתה.
* היה וצבר התלמיד חמישה איחורים יירד לו ציון בהתנהגות.
 | 1. כל איחור מחויב להירשם ביומנט
 |
| 1. שיחה של המורה עם התלמיד.
 |
| 1. אחרי 3 איחורים יידוע ההורים טלפונית
 |
| 1. השארה בתום יום הלימודים לשיחה ופעילות חינוכית
 |
| 1. גיבוש תוכנית אישית-הכנת דף מעקב שבועי הכולל חתימות המורים וההורים
 |
| 1. הזמנת הורים לשיחה
 |

|  |  |  |
| --- | --- | --- |
|  | **ההתנהגות** | **מדרג התגובות** |
| תלבושת אחידה | הגעה לבית הספר ללא תלבושת אחידה | **א**. הגעה לביה"ס ללא תלבושת אחידה  מחויבת להירשם ביומנט. התלמיד לא יורשה להיכנס לכיתה והדיווח יועבר להורים בטלפון. |
| **ב**. היה והגיע התלמיד 3 פעמים ללא תלבושת יורד לו ציון בהתנהגות בתעודה. |
| קבלת המורה בכיתה | התנהגות לא ראויה בזמן כניסת המורה לכיתה כוללת :ציפייה למורה מחוץ לכיתה,הבאת ציוד מהלוקרים לאחר הצילצול לתחילת השיעור,ישיבה,דיבורים,עמידה לא במקום,חבישת כובע על הראש,אירגון כיסא ו/או שולחן לאחר הצילצול לתחילת השיעור,לעיסת מסטיק. | **א**.עיכוב מתן אפשרות הישיבה לתלמידים  עד מצב של דממה+הערה בע"פ. |
| **ב**. רישום הערה ביומנט |
| **ג**.ענישה בהתאם למדרג תגובות:אי ציות להוראות  |
| אי הכנת שעורי בית | הגעה לשיעור ללא הכנת שיעורי בית | **א**.רישום ביומנט |
| **ב**.פעם ראשונה –פעם שלישית :  התלמיד מחויב להשלים את ש"ב  ולהראות למורה. |
| **ג**. מהפעם הרביעית: השלמת השיעורים  והצגתם למורה כמו כן ירד ציון ותינתן  הערה בתעודה, בהתאם לשיקול דעתה  של המורה .המורה תיידע את ההורים  |

בית הספר נוצר למען התלמידים ולקידומם. לאור זאת נדרשים התלמידים למלא את תפקידיהם הלימודיים התרבותיים בביה"ס כדלקמן:

1. להשתלב בתהליך הלימודים ולעשות לשיפור הישגיהם בכל המקצועות הנלמדים בהתאם להנחיות המורים.
2. להשתתף בפעילות התרבותית בבית הספר ולתרום לה לפי כישוריהם ויכולתם.
3. לתרום לחיי הכיתה וביה"ס, תוך השתתפות בפעילות חברתית, העמקת הקשר עם תלמידים אחרים ותוך מאמץ משותף לשיפור איכות החיים בכיתה ובבית הספר.

**לוח הצלצולים-שנה"ל תשע"ה**

|  |  |
| --- | --- |
| **שיעור 1** | **08:20-09:05** |
| **שיעור 2**  | **09:05-09:55** |
| **הפסקה** | **9:55-10:15** |
| **שיעור 3** | **10:15-11:00** |
| **שיעור 4** | **11:00-11:45** |
| **הפסקה** | **11:45-12:00** |
| **שיעור 5** | **12:00-12:45** |
| **שיעור 6** | **12:45-13:30** |
| **הפסקה** | **13:30-13:35** |
| **שיעור 7** | **13:35-14:20** |
| **שיעור 8** | **14:20-15:05** |

##### הסעות:

**אגד מקיים הסעות בתשלום (קו מס' 92 לפי מסלול קו 52 ו- 52א')**

**בבוקר בימים א-ו משד' גושן ומנווה גנים בשעה : 07:50**

**בצהריים בימים א-ה לשד' גושן ונווה גנים 12:50 , 13:40 , 14:35**

**ביום ו' לשד' גושן ולנווה גנים 11:50, 13:00**

# תלמידים והורים יקרים

**אנו מאמינים כי הדרך לחינוך טוב יותר הינה מוגנות, הקשבה, והיענות לצורכי התלמיד – התקנון מסייע לנו לממש זאת**.

**שיתוף פעולה והבנה מצד ההורים והתלמידים יתרום לאווירה הלימודית ויחזק את**

**גאוות ביה"ס.**

**לאחר קריאת התקנון אנו מבקשים את חתימת התלמידים וההורים . נא להחזיר את הספח המצורף למחנכת הכיתה בשבוע הראשון של שנת הלימודים.**

***חט"ב רבין***

***מובילה את תלמידיה***

***לצמיחה***

***העצמה***

***ומצוינות אישית***

**הנני לאשר כי קראתי את תקנון ביה"ס.**

 **תאריך:\_\_\_\_\_\_\_\_\_\_\_\_\_\_\_\_\_\_**

**שם התלמיד/ה** \_\_\_\_\_\_\_\_\_\_\_\_\_\_\_\_\_\_\_  **כיתה** \_\_\_\_\_\_ חתימת התלמיד/ ה \_\_\_\_\_\_\_\_\_\_\_\_\_

**שם ההורה** \_\_\_\_\_\_\_\_\_\_\_\_\_\_ **חתימה** \_\_\_\_\_\_\_\_\_\_\_\_\_\_\_\_